Mot slutten av den før-keramiske tiden vokste byen enormt, med en firedobling av befolkningen på relativt kort tid. Arealet økte da til 10–14 hektar, altså omtrent det samme som «superbyen» Çatal Höyük og atskillig større enn Jeriko. Dette har vært satt i samband med antatte flyktningebølger fra omkringliggende områder, og det antas at innvandringen førte til mer intensiv dyrking og geitehold, med nedbeiting og erosjon som resultat. Trolig førte den økologiske slitasjen til nesten total fraflytting.